CELEX: 62010CB0288
Language: sk
Date: 2011-06-30 00:00:00
Title: Vec C-288/10: Uznesenie Súdneho dvora (prvá komora) z  30. júna 2011 (návrh na začatie prejudiciálneho konania, ktorý podal Rechtbank van Koophandel te Dendermonde — Belgicko) — Wamo BVBA/JBC NV, Modemakers Fashion NV (Článok 104 ods. 3 prvý pododsek rokovacieho poriadku — Smernica 2005/29/ES — Nekalé obchodné praktiky — Vnútroštátna právna úprava zakazujúca uverejňovať oznámenia o znížení cien a oznámenia, na základe ktorých je možné predpokladať zníženie cien)

27.8.2011   
            
            
               SK
            
            
               Úradný vestník Európskej únie
            
            
               C 252/9
            
         Uznesenie Súdneho dvora (prvá komora) z 30. júna 2011 (návrh na začatie prejudiciálneho konania, ktorý podal Rechtbank van Koophandel te Dendermonde — Belgicko) — Wamo BVBA/JBC NV, Modemakers Fashion NV
   (Vec C-288/10) (1)
   
   (Článok 104 ods. 3 prvý pododsek rokovacieho poriadku - Smernica 2005/29/ES - Nekalé obchodné praktiky - Vnútroštátna právna úprava zakazujúca uverejňovať oznámenia o znížení cien a oznámenia, na základe ktorých je možné predpokladať zníženie cien)
   2011/C 252/15
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van Koophandel te Dendermonde
   
      Účastníci konania
   
   
      Žalobkyňa: Wamo BVBA
   
      Žalované: JBC NV, Modemakers Fashion NV
   
      Predmet veci
   
   Návrh na začatie prejudiciálneho konania — Rechtbank van Koophandel te Dendermonde — Výklad smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22) — Vnútroštátna právna úprava zakazujúca v určitých odvetviach uverejňovať v presne stanovených obdobiach pred výpredajom oznámenia o znížení cien a oznámenia, na základe ktorých je možné predpokladať zníženie cien
   
      Výrok
   
   Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), sa má vykladať v tom zmysle, že bráni vnútroštátnemu právnemu predpisu, o aký ide vo veci samej, ktorý všeobecne zakazuje v období pred výpredajmi uverejňovať oznámenia o znížení cien a oznámenia, na základe ktorých je možné predpokladať zníženie cien, pokiaľ tento právny predpis sleduje účel týkajúci sa ochrany spotrebiteľov. Vnútroštátnemu súdu prislúcha posúdiť, či je to tak v prípade vo veci samej.
   
      (1)  Ú. v. EÚ C 246, 11.9.2010.